Պոլթըն յայտարարեց, որ արցախեան հիմնահարցի լուծումը կ՛օգնէ Հայաստանին՝ բանալու Թուրքիոյ հետ սահմանը: Փաշինեան արձագանգեց՝ նշելով, որ Հայաստան պատրաստ է յարաբերութիւններ հաստատելու եւ բաց սահմաններ ունենալու Թուրքիոյ հետ, սակայն առանց նախապայմաններու, զորս Թուրքիա փորձած է պարտադրել՝ սահմանին բացումը կապելով Արցախեան հակամարտութեան հետ: Թուրքիոյ նախապայմանին հակազդելու համար ես կ՛առաջարկեմ, որ Հայաստան դնէ իր նախապայմանը՝ սահմանի բացումը կապելով Հայոց Ցեղասպանութեան ճանաչման հետ…